CELEX: 32021D0276
Language: lt
Date: 1613952000000
Title: Tarybos sprendimas (BUSP) 2021/276 2021 m. vasario 22 d. kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje

2021 2 22   
               
               
                  LT
               
               
                  Europos Sąjungos oficialusis leidinys
               
               
                  LI 60/9
               
            
         TARYBOS SPRENDIMAS (BUSP) 2021/276
         2021 m. vasario 22 d.
         kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. lapkričio 13 d. Taryba priėmė Sprendimą (BUSP) 2017/2074 (1) dėl ribojamųjų priemonių atsižvelgiant į padėtį Venesueloje;
                  
               
                     (2)
                  
                  
                     2020 m. lapkričio 12 d. Taryba priėmė Sprendimą (BUSP) 2020/1700 (2), kuriuo esamos ribojamosios priemonės, įskaitant visus sąrašo įrašus, buvo atnaujintos iki 2021 m. lapkričio 14 d.;
                  
               
                     (3)
                  
                  
                     2020 m. gruodžio 7 d. Sąjungos vyriausiasis įgaliotinis užsienio reikalams ir saugumo politikai (vyriausiasis įgaliotinis) paskelbė deklaraciją Sąjungos vardu, kurioje pareiškė, kad, deja, 2020 m. gruodžio 6 d. Nacionalinės Asamblėjos rinkimai Venesueloje buvo surengti nacionaliniu lygmeniu nesusitarus dėl rinkimų sąlygų, vyko nesilaikant būtinųjų tarptautinių standartų patikimam procesui užtikrinti, taip pat Venesuelos gyventojai nebuvo sutelkti dalyvauti rinkimuose. Deklaracijoje pabrėžta, kad nebuvo užtikrinta pagarba politiniam pliuralizmui, o opozicijos lyderiai buvo nušalinti nuo dalyvavimo rinkimuose ir persekiojami, todėl Sąjunga negali pripažinti šio rinkimų proceso kaip patikimo, įtraukaus ar skaidraus, o rinkimų rezultatų – kaip atspindinčių Venesuelos gyventojų valią;
                  
               
                     (4)
                  
                  
                     2021 m. sausio 6 d. vyriausiasis įgaliotinis paskelbė antrą deklaraciją Sąjungos vardu dėl Nacionalinės Asamblėjos rinkimų Venesueloje, kurioje pabrėžė, kad Sąjunga labai apgailestauja, kad 2021 m. sausio 5 d. Nacionalinė Asamblėja pradėjo vykdyti savo įgaliojimus remdamasi šiais nedemokratiniais rinkimais. Joje taip pat nurodyta, kad 2015 m. įvykę Nacionalinės Asamblėjos rinkimai buvo paskutinė laisva Venesuelos piliečių valios išraiška rinkimų procese. Galiausiai, deklaracijoje nurodyta, kad Sąjunga yra pasirengusi imtis papildomų tikslinių priemonių;
                  
               
                     (5)
                  
                  
                     2021 m. sausio 25 d. Taryba priėmė išvadas dėl Venesuelos, kuriose nurodė, kad Sąjunga labai apgailestauja, kad 2020 m. gruodžio 6 d. įstatymų leidžiamosios valdžios rinkimai buvo praleista proga demokratijai, jie buvo surengti nacionaliniu lygmeniu nesusitarus dėl rinkimų sąlygų ir neatitiko tarptautinių standartų demokratiniam procesui užtikrinti. Be to, Taryba akcentavo, kad turi būti gerbiamos žmogaus teisės. Ji taip pat nurodė, kad iš politinės krizės Venesueloje negali būti jokios išeities, jei jos piliečiai bijos, kad jie ar jų šeimos nariai bus suimti ir persekiojami už tai, kad naudojasi savo pagrindinėmis teisėmis ir laisvėmis;
                  
               
                     (6)
                  
                  
                     2021 m. sausio 25 d. Tarybos išvadose nurodyta, kad, atsižvelgdama į blogėjančią žmogaus teisių, teisinės valstybės ir demokratijos padėtį Venesueloje, Sąjunga yra pasirengusi priimti papildomas tikslines ribojamąsias priemones asmenims, kenkiantiems demokratijai ar teisinei valstybei ir atsakingiems už šiurkščius žmogaus teisių pažeidimus. Šios priemonės parengtos taip, kad nebūtų pakenkta Venesuelos gyventojams, ir gali būti atšauktos;
                  
               
                     (7)
                  
                  
                     atsižvelgiant į šias aplinkybes ir į tai, kad padėtis Venesueloje išlieka sunki, į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukta 19 asmenų;
                  
               
                     (8)
                  
                  
                     todėl Sprendimo (BUSP) 2017/2074 I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/2074 I priedas iš dalies keičiamas taip, kaip išdėstyta priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priima Briuselyje 2021 m. vasario 22 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).
         
            (2)  2020 m. lapkričio 12 d. Tarybos sprendimas (BUSP) 2020/1700, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 381, 2020 11 13, p. 24).
      
      
         
            PRIEDAS
            Toliau nurodyti asmenys įtraukiami į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų sąrašą:
            
               
                            
                        
                        
                           Vardas, pavardė
                        
                        
                           Identifikavimo informacija
                        
                        
                           Įtraukimo į sąrašą priežastys
                        
                        
                           Įtraukimo į sąrašą data
                        
                     
                           „37.
                        
                        
                           Remigio CEBALLOS ICHASO
                        
                        
                           Gimimo data: 1963 m. gegužės 1 d.
                           Tapatybės kortelės numeris: V-6557495
                           Lytis: vyras
                        
                        
                           Nuo 2017 m. birželio mėn. aukščiausio Venesuelos ginkluotųjų pajėgų organo – Venesuelos Bolivaro nacionalinių ginkluotųjų pajėgų operatyvinės ir strateginės vadovybės (isp. Comando Estratégico Operacional Fuerzas Armadas Nacionales Bolivarianas (CEOFANB)) – vadas. CEOFANB kontroliuoja Bolivaro nacionalines ginkluotąsias pajėgas (FANB) ir Bolivaro nacionalinę gvardiją. Be to, CEOFANB atsakinga už FANB intervencijų per demonstracijas koordinavimą.
                           Eidamas CEOFANB vado pareigas yra atsakingas už šiurkščius žmogaus teisių pažeidimus, įskaitant FANB pareigūnų ir jam pavaldžių pajėgų, įskaitant Bolivaro nacionalinę gvardiją, neproporcingą jėgos naudojimą ir nežmonišką bei žeminantį elgesį. Įvairiuose šaltiniuose, įskaitant nepriklausomą faktų nustatymo misiją Venesuelos Bolivaro Respublikoje, nurodoma, kad FANB ir Bolivaro nacionalinė gvardija vykdo žmogaus teisių pažeidimus.
                        
                        
                           2021 2 22
                        
                     
                           38.
                        
                        
                           Omar José PRIETO FERNÁNDEZ
                        
                        
                           Gimimo data: 1969 m. gegužės 25 d.
                           Tapatybės kortelės numeris: V-9761075
                           Lytis: vyras
                        
                        
                           Zulia (Sulijos) valstijos gubernatorius nuo 2017 m. gruodžio mėn. Eidamas šias pareigas kenkia demokratijai ir pažeidžia teisinės valstybės principą Zulia (Sulijos) valstijoje. Jis davė priesaiką nepripažintoje Nacionalinėje steigiamojoje asamblėjoje (NSA) po to, kai NSA atsisakė prisaikdinti teisėtą rinkimų nugalėtoją. Omar José Prieto Fernández aktyviai propagavo 2020 m. gruodžio 6 d. įvykusius nedemokratinius Nacionalinės Asamblėjos rinkimus. Be to, Zulia (Sulijos) valstijoje jis grasino opozicijos lyderiams „apsilankymais namuose“ ir pareiškė paskelbsiantis Zulia (Sulijos) valstijos nepriklausomybę, jeigu valdžią perims Juan Guaidó vadovaujama laikinoji Vyriausybė.
                        
                        
                           2021 2 22
                        
                     
                           39.
                        
                        
                           José Dionisio BRITO RODRÍGUEZ
                        
                        
                           Gimimo data: 1971 m. sausio 15 d.
                           Tapatybės kortelės numeris: V-8263861
                           Lytis: vyras
                        
                        
                           Nedemokratiškai išrinktos Nacionalinės Asamblėjos narys ir parlamentinės komisijos, tiriančios 2015 m. išrinktos Nacionalinės Asamblėjos narių „prieš Respubliką nukreiptus veiksmus“, pirmininkas. Be to, 2020 m. birželio mėn. Aukščiausiajam Teismui priėmus sprendimą, José Dionisio Brito Rodriguez neteisėtai ėmėsi vadovauti opozicijos partijai Primero Justicia. 2019 m. jis buvo pašalintas iš Primero Justicia partijos dėl kaltinimų korupcija. Be to, būdamas Nacionalinės Asamblėjos nariu, 2020 m. sausio 5 d. dalyvavo neteisėtuose rinkimuose, kuriuose Luis Eduardo Parra Rivero buvo išrinktas Nacionalinės Asamblėjos pirmininku, taip kenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės Asamblėjos patalpas keliems parlamento nariams, ir nebuvo pasiekta kvorumo. Todėl opozicijos nariai turėjo susirinkti ne Nacionalinės Asamblėjos patalpose, kad vėl išrinktų Juan Guaidó Nacionalinės Asamblėjos pirmininku. Todėl jis savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           40.
                        
                        
                           José Bernabé GUTIÉRREZ PARRA
                        
                        
                           Gimimo data: 1952 m. gruodžio 21 d.
                           Tapatybės kortelės numeris: V-1565144
                           Lytis: vyras
                        
                        
                           Nedemokratiškai išrinktos Nacionalinės Asamblėjos narys ir neteisėtas opozicijos partijos Acción Democrática vadovas. 2020 m. birželio mėn., remdamasis Aukščiausiojo Teismo sprendimu, José Bernabé Gutiérrez Parra neteisėtai perėmė vadovavimą opozicijos partijai Acción Democrática. Nesilaikydamas partijos pozicijos, kuri buvo nustatyta prieš jam perimant vadovavimą partijai, J. B. Gutiérrez Parra su partija Acción Democrática dalyvavo 2020 m. gruodžio 6 d. įvykusiuose nedemokratiniuose Nacionalinės Asamblėjos rinkimuose. J. B. Gutiérrez Parra pakeitė partijos poziciją, naudojo jos simboliką ir dalyvavo rinkimuose bei viešuose renginiuose, tokiuose kaip televiziniai debatai. Teisėti partijos Acción Democrática nariai pašalino J. B. Gutiérrez Parra iš partijos ir jo veiksmus įvardijo kaip sąmokslą bei išdavystę. Todėl jis savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Gimimo data: 1946 m. balandžio 27 d.
                           Lytis: vyras
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Gimimo data: 1965 m. kovo 7 d.
                           Lytis: moteris
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėja. Kaip Aukščiausiojo Teismo konstitucinės kolegijos narė ji atsakinga už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl ji savo veiksmais pakenkė demokratijai ir teisinei valstybei Venesueloje, taip pat rėmė valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           43.
                        
                        
                           Calixto Antonio ORTEGA RÍOS
                        
                        
                           Gimimo data: 1950 m. spalio 12 d.
                           Lytis: vyras
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           44.
                        
                        
                           René Alberto DEGRAVES ALMARZA
                        
                        
                           Lytis: vyras
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėjas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           45.
                        
                        
                           Arcadio DELGADO ROSALES
                        
                        
                           Gimimo data: 1954 m. rugsėjo 23 d.
                           Lytis: vyras
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėjas ir pirmininko pavaduotojas. Kaip Aukščiausiojo Teismo konstitucinės kolegijos narys jis atsakingas už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl jis savo veiksmais pakenkė demokratijai ir teisinei valstybei Venesueloje, taip pat rėmė vykdomosios valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Gimimo data: 1947 m. gruodžio 13 d.
                           Lytis: moteris
                        
                        
                           Aukščiausiojo Teismo (isp. Tribunal Supremo de Justicia (TSJ)) konstitucinės kolegijos teisėja. Kaip Aukščiausiojo Teismo konstitucinės kolegijos narė ji atsakinga už veiksmus, pareiškimus ir nuosprendžius, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (isp. Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą ir vienašališką pakeitimą 2020 m. birželio ir liepos mėn. Todėl ji savo veiksmais pakenkė demokratijai ir teisinei valstybei Venesueloje, taip pat rėmė valdžios veiksmus, kuriais buvo kenkiama demokratijai ir teisinei valstybei, ir sudarė sąlygas tokiems veiksmams.
                        
                        
                           2021 2 22
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Gimimo data: 1968 m. balandžio 29 d.
                           Gimimo vieta: La Guaira (Gvaira) (La Guaira state (Gvairos valstija), Venesuela)
                           Tapatybės kortelės numeris: V-6978710
                           Lytis: moteris
                        
                        
                           Nacionalinės rinkimų tarybos (isp. Consejo Nacional Electoral (CNE)) pirmininkė nuo 2020 m. birželio 13 d. Buvusi Aukščiausiojo Teismo (isp. Tribunal Supremo de Justicia (TSJ)) rinkimų kolegijos ir plenarinės kolegijos narė, TSJ antroji pirmininko pavaduotoja nuo 2015 m. iki 2017 m. vasario 24 d., TSJ pirmininko pavaduotoja nuo 2017 m. vasario 24 d. iki 2020 m. birželio 12 d. Kaip TSJ rinkimų kolegijos narė, Indira Maira Alfonzo Izaguirre yra atsakinga už veiksmus, kurių 2015 m. gruodžio mėn. buvo imtasi prieš naujai išrinktą Nacionalinę Asamblėją ir dėl kurių Nacionalinė Asamblėja negalėjo pasinaudoti savo įstatymų leidžiamosios valdžios įgaliojimais. Be to, ji sutiko, kad 2020 m. birželio mėn. TSJ ją paskirtų CNE pirmininke, nors ši prerogatyva priklauso Nacionalinei Asamblėjai. Eidama šias pareigas ji rengė ir prižiūrėjo nedemokratiškus Nacionalinės Asamblėjos rinkimus, įvykusius 2020 m. gruodžio 6 d., ir dalyvavo 2020 m. birželio 30 d. pakeičiant tuos rinkimus reglamentuojančias nuostatas. Todėl ji savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           48.
                        
                        
                           Leonardo Enrique MORALES POLEO
                        
                        
                           Lytis: vyras
                        
                        
                           Nacionalinės rinkimų tarybos (isp. Consejo Nacional Electoral (CNE)) pirmininko pavaduotojas nuo 2020 m. rugpjūčio 7 d. ir Politinio dalyvavimo ir finansavimo komisijos pirmininkas.
                           2020 m. rugpjūčio 7 d. Aukščiausiasis Teismas (isp. Tribunal Supremo de Justicia (TSJ)) Leonardo Enrique Morales Poleo paskyrė CNE pirmininko pavaduotoju ir Politinio dalyvavimo ir finansavimo komisijos pirmininku, nors ši prerogatyva priklauso Nacionalinei Asamblėjai. Be to, prieš pat skyrimą jis dirbo Progresyviosios pažangos partijoje (isp. Avanzada progresista). Kaip CNE narys jis visapusiškai dalyvavo prižiūrint rinkimų procesą, kurio išdava – 2020 m. gruodžio 6 d. įvykę nedemokratiški Nacionalinės Asamblėjos rinkimai. Todėl jis savo veiksmais pakenkė demokratijai ir teisinei valstybei Venesueloje.
                        
                        
                           2021 2 22
                        
                     
                           49.
                        
                        
                           Tania D’AMELIO CARDIET
                        
                        
                           Gimimo data: 1971 m. gruodžio 5 d.
                           Gimimo vieta: Italija
                           Pilietybė: Venesuelos
                           Tapatybės kortelės numeris: V-11691429
                           Lytis: moteris
                        
                        
                           Nacionalinės rinkimų tarybos (isp. Consejo Nacional Electoral (CNE)) narė (rektorė) 2016–2023 m. laikotarpiu. Buvusi CNE narė (rektorė) 2010–2016 m. laikotarpiu.
                           Eidama CNE rektorės pareigas nuo 2010 m. Tania d’Amelio Cardiet savo veikla tiesiogiai prisidėjo prie kenkimo demokratijai Venesueloje, be kita ko, rengdama nedemokratiškus 2020 m. Nacionalinės Asamblėjos rinkimus, dalyvaudama 2020 m. birželio 30 d. pakeičiant tuos rinkimus reglamentuojančias nuostatas ir dalyvaudama organizuojant ir vykdant 2018 m. prezidento rinkimus. Be to, T. d’Amelio Cardiet sutiko, kad 2016 m. Aukščiausiasis Teismas (isp. Tribunal Supremo de Justicia (TSJ)) ją paskirtų CNE nare, nors ši prerogatyva priklauso Nacionalinei Asamblėjai.
                        
                        
                           2021 2 22
                        
                     
                           50.
                        
                        
                           José Miguel DOMÍNGUEZ RAMÍREZ
                        
                        
                           Gimimo data: 1979 m. spalio 17 d.
                           Tapatybės kortelės numeris: V-14444352
                           Lytis: vyras
                        
                        
                           Specialiosios paskirties pajėgų (isp. Fuerzas de Acciones Especiales (FAES)) direktorius nuo 2019 m. gegužės 6 d. Buvęs FAES vyriausiasis komisaras Táchira (Tačyros) valstijoje. Be to, José Miguel Domínguez Ramírez buvo FAES pajėgų, kurios yra Venesuelos Bolivaro nacionalinės policijos dalis, operacijų direktorius. Atsakingas už jo vadovaujamų FAES pareigūnų vykdytus šiurkščius žmogaus teisių pažeidimus ir civilinės visuomenės bei demokratinės opozicijos represijas Venesueloje. FAES pajėgos žinomos dėl vykdytų neteisminių egzekucijų ir smurtinių veiksmų malšinant kitokią nuomonę reiškiančius N. Maduro politinius oponentus, opoziciją ir protestuotojus – dėl šios priežasties Jungtinių Tautų vyriausioji žmogaus teisių komisarė Michelle Bachelet pareikalavo, kad FAES būtų išformuotos. Be to, anksčiau J. M. Domínguez Ramírez tarnavo Venesuelos saugumo padalinyje, kuris 2014 m. vasario 12 d. pradėjo šaudyti į neginkluotus protestuojančius studentus – dėl to žuvo mažiausiai vienas iš studentų (Bassil Da Costa).
                        
                        
                           2021 2 22
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Tapatybės kortelės numeris: V-10132041
                           Lytis: vyras
                        
                        
                           Divizijos generolas ir Karinės kontržvalgybos generalinės direkcijos (isp. Dirección General de Contrainteligencia Militar (DGCIM)) direktoriaus pavaduotojas nuo 2020 m. rugpjūčio 21 d. Šiose pareigose pakeitė generolą Rafael Ramón Blanco Marrero. Carlos Ramón Enrique Carvallo Guevara anksčiau tarnavo DGCIM Andų regione ir užėmė aukštas pareigas Bolivaro nacionalinėje gvardijoje. Atsakingas už jo vadovaujamų DGCIM pareigūnų vykdytus šiurkščius žmogaus teisių pažeidimus Venesueloje. Neseniai paskelbtose nepriklausomos faktų nustatymo misijos Venesuelos Bolivaro Respublikoje išvadose DGCIM apibūdinama kaip institucija, tiesiogiai atsakinga už vykdytus šiurkščius žmogaus teisių pažeidimus.
                        
                        
                           2021 2 22
                        
                     
                           52.
                        
                        
                           Jesús Emilio VÁSQUEZ QUINTERO
                        
                        
                           Tapatybės kortelės numeris: V-7422049
                           Lytis: vyras
                        
                        
                           Divizijos generolas nuo 2019 m. liepos 5 d. ir karinės prokuratūros generalinis prokuroras nuo 2017 m. gruodžio mėn. Kaip karinės prokuratūros generalinis prokuroras atsakingas už kenkimą demokratijai ir teisinei valstybei Venesueloje. Karinė prokuratūra siejama su karinėse pajėgose vykdytu vidaus teisminiu persekiojimu, be to, ji neištyrė tam tikrų incidentų, be kita ko, kapitono R. Acosta mirties atvejo 2019 m. Be to, karinis teisingumas yra taikomas civilių atžvilgiu.
                        
                        
                           2021 2 22
                        
                     
                           53.
                        
                        
                           Carlos Enrique TERÁN HURTADO
                        
                        
                           Tapatybės kortelės numeris: V-8042567
                           Lytis: vyras
                        
                        
                           Brigados generolas nuo 2019 m. liepos 5 d. ir Karinės kontržvalgybos generalinės direkcijos (isp. Dirección General de Contrainteligencia Militar (DGCIM)) specialiosios kriminalinių tyrimų direkcijos vadovas nuo 2019 m. Anksčiau brigados generolas Carlos Enrique Terán Hurtado ėjo policijos vadovo Falcón (Falkono) valstijoje ir DGCIM vadovo Táchira (Tačyros) valstijoje pareigas. Atsakingas už jo vadovaujamų DGCIM pareigūnų vykdytus šiurkščius žmogaus teisių pažeidimus, įskaitant žiaurų ir nežmogišką elgesį su sulaikytaisiais. Išsamiose nepriklausomos faktų nustatymo misijos Venesuelos Bolivaro Respublikoje išvadose brigados generolas C. E. Terán Hurtado konkrečiai nurodomas kaip vienas iš atsakingų subjektų ir yra siejamas su kapitono L. de la Sotta atveju.
                        
                        
                           2021 2 22
                        
                     
                           54.
                        
                        
                           Manuel Eduardo PÉREZ URDANETA
                        
                        
                           Gimimo data: 1960 m. gruodžio 29 d. arba 1962 m. gegužės 26 d.
                           Gimimo vieta: Cagua (Kagva), Aragua (Aragvos) valstija
                           Tapatybės kortelės numeris: V-6357038
                           Paso numeris: 001234503 (baigė galioti 2012 m.)
                           Lytis: vyras
                        
                        
                           Vidaus reikalų ir teisingumo ministro pavaduotojas nuo 2015 m. balandžio 7 d. Brigados generolas Manuel Eduardo Pérez Urdaneta yra vienas iš penkių ministro pavaduotojų Venesuelos Vidaus reikalų ir teisingumo ministerijoje. Jo kompetencijos sritis apima prevenciją ir viešąjį saugumą (isp. Viceministro de prevención y Seguridad Ciudadana). Anksčiau brigados generolas M. E. Pérez ėjo Bolivaro nacionalinės policijos direktoriaus pareigas. Eidamas tas pareigas buvo atsakingas už šiurkščius žmogaus teisių pažeidimus, įskaitant jo vadovaujamos Bolivaro nacionalinės policijos vykdytą didelės fizinės jėgos naudojimą prieš taikius protestuotojus.
                        
                        
                           2021 2 22
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Gimimo data: 1969 m. rugsėjo 28 d.
                           Tapatybės kortelės numeris: V-6864238
                           Lytis: vyras
                        
                        
                           Mokslinių, bausmių atlikimo ir baudžiamųjų tyrimų korpuso (Cuerpo de Investigaciones Científicas, Penales y Criminalísticas (CICPC)) direktorius nuo 2016 m. vasario 5 d. Anksčiau ėjo CICPC direktoriaus pavaduotojo pareigas. Atsakingas už jo vadovaujamų CICPC pareigūnų vykdytus šiurkščius žmogaus teisių pažeidimus. Nepriklausomos faktų nustatymo misijos Venesuelos Bolivaro Respublikoje ataskaitoje CICPC apibūdinama kaip institucija, vykdanti sistemingus žmogaus teisių pažeidimus Venesueloje.
                        
                        
                           2021 2 22“.